**Miuccia Prada Bianchi** (Dilahirkan pada 10 Mei 1949, di Milan, Itali) merupakan seorang pereka fesyen dan usahawan Itali.
Cucu perempuan Mario Prada, pengasas jenama fesyen mewah Prada, beliau bersama dengan suaminya Patrizio Bertelli, merupakan Ketua Pegawai Eksekutif Kumpulan Prada.
Menerajui bersama dengan suami beliau Patrizio Bertelli, Kumpulan beliau semakin berkembang dan produk semain membangun di peringkat antarabangsa, beliau dinilai oleh Forbes sebagai seorang daripada 100 wanita paling berkuasa di dunia

Kehidupan awal
--------------

Miuccia yang merupakan anak perempuan kepada Luigi Bianchi dan Luisa Prada, telah dilahirkan pada 10hb Mei 1949, di Milan, Itali. 
Selepas menamatkan pengajian dalam Sains Politik di Milan University, beliau segera memulakan perniagaan mencipta aksesori untuk keluarga mewah, diasaskan oleh Mario Prada pada tahun 1913. 
Pada akhir 1970-an, Miuccia telah bertemu Patrizio Bertelli, seorang usahawan Tuscan yang aktif dalam pengeluaran barangan kulit, memulakan hubungan perniagaan, tidak lama kemudian menjadi hubungan peribadi dan membawa ke alam perkahwinan dan dikurniakan dua orang anak lelaki.

Kerjaya
-------

Bersama dengan suami beliau, Miuccia memacu kuasa pembangunan dan pertumbuhan antarabangsa bagi Kumpulan Prada. Hakikatnya, semasa peringkat permulaan, Prada telah menjual artikel perjalanan, aksesori halus dan pelbagai barangan mewah. Walau bagaimanapun, di bawah arahan Miuccia yang kreatif dan arahan pengurusan Patrizio Bertelli, mereka mampu mempelbagaikan dan meluaskan tawaran produk serta menawarkan model perniagaan baharu di mana mereka telah membeli semua proses secara dalaman untuk memiliki kuasa penuh berserta barisan pengeluaran dan standard kualiti.
Pada tahun 1979, Miuccia dan suami beliau telah melancarkan koleksi kasut Prada yang pertama; pada tahun 1988, koleksi pakaian sedia untuk dipakai bagi wanita yang pertama dan, pada tahun 1993, koleksi pakaian lelaki yang pertama. Pada tahun yang sama, Miuccia Prada telah mencipta jenama MiuMiu, yang dianggap "jiwa lain" bagi beliau. Pada tahun 2000, mereka telah melancarkan koleksi kaca mata Prada dan pada tahun 2003, minyak wangi Prada. 

Miuccia dan Patrizio Bertelli juga telah memainkan peranan penting bagi pengembangan pengedaran jenama dengan memperkenalkan konsep "Gedung Hijau" baharu pada tahun 1983, yang kali pertama dibuka di Via della Spiga, Milan. Sejak dari saat itu, Prada telah membuka rangkaian gedung hijau secara global, sehingga 31 Julai 2015, 605 gedung telah beroperasi secara terus pada peringkat Kumpulan.

Tambahan pula, Miuccia telah bekerjasama dengan penerima Hadiah Pritzker, Rem Koolhaas dan Herzog & de Meuron bagi mengkaji semula konsep membeli-belah secara baru dan daripada sudut yang berbeza. Penyelidikan ini membawa kepada pelancaran projek "Prada Epicenterstore": di gedung-gedung ini, barangan mewah, teknologi, rekaan dan seni bina bergabung dengan ciri deria dan audiovisual untuk mewujudkan pengalaman perkhidmatan dan membeli-belah yang asal. "Prada Epicentres" terletak di New York (Rem Koolhaas, 2001), Tokyo (Herzog & de Meuron, 2003) dan Los Angeles (Rem Koolhaas, 2004).

Pada tahun 2012, Institut Kostum Muzium Seni Metropolitan di New York telah mengadakan pameran khusus buat Miuccia Prada – bersama dengan Elsa Schiaparelli – pameran tahunannya bertajuk ‘‘Schiaparelli dan Prada: Perbualan Mustahil’’.

Sehingga tahun 2015, Miuccia Prada, bersama dengan Patrizio Bertelli, Ketua Pegawai Eksekutif Kumpulan Prada, yang mengurus jenama berikut: Prada, MiuMiu, Church’s, Car Shoe dan jenama pastri mewah Marchesi 1824. 

Pendekatan Miuccia Prada dianggap sebagai berani dan tidak konvensional serta dalam beberapa tahun kebelakangan ini, ia telah menjadi satu aset strategik utama bagi pembangunan jenama.

Minat lain
----------

Miuccia Prada dan suami beliau, Patrizio Bertelli sentiasa berkongsi semangat yang kuat terhadap seni dan budaya kontemporari. Pada tahun 1993, mereka telah menubuhkan Fondazione Prada (di mana mereka menjadi pengerusi bersama), sebuah institusi yang menjalankan aktiviti merangkumi pameran seni hingga seni bina, festival filem, falsafah dan banyak lagi aktiviti kebudayaan. Projek Fondazione Prada telah diwujudkan di kedua-dua lokasi Venetian, Ca’ Corner della Regina, sebuah istana abad ke-18 di Grand Canal dan di ruang pameran 19,000 meter persegi di Milan, yang dibuka pada bulan Mei 2015. 

Beberapa projek terkemuka Fondazione Prada juga diadakan di lokasi antarabangsa seperti Paris, London, Seoul dan Tokyo.

Kehidupan peribadi
------------------

Miuccia Prada berkahwin dengan Patrizio Bertelli, seorang ahli perniagaan. Dua anak lelaki mereka dilahirkan pada tahun 1988 dan 1990. Salah seorang anaknya ialah pemandu rali Lorenzo Bertelli.

Beliau merupakan seorang pemungut seni kontemporari dan memiliki beberapa karya seni oleh Young British Artists. Beliau merupakan kawan peribadi dengan artis Cindy Sherman.

Anugerah utama
--------------

Anugerah Muzik dan Fesyen VH1 1995 dan 1998.

Doktor Kehormat 2000 oleh Royal College of Art di London; Anugerah Kehormat oleh New Museum of Contemporary Art di New York.

Anugerah Antarabangsa Majlis Pereka Fesyen Amerika (CFDA) 2004.

2006 Officier dans l’Ordre des Arts et des Lettres dianugerahkan oleh Kementerian Kebudayaan Perancis.

Berita Kasut 2007 – Anugerah Pereka Tahunan).

Hadiah Pingat McKim Akedemi Amerika 2010.

Anugerah Leo 2013; Anugerah Kurator Agnes Gund; Pereka Antarabangsa bagi Anugerah Tahunan Majlis Fesyen Britain (BFC).

Anugerah Tahunan Inovator Fesyen Majalah WSJ 2015.

Rujukan
-------

1. 1 2  Craven, Jo. "Miuccia Prada - Biography". Vogue. Diarkibkan daripada yang asal pada 2011-10-13. Dicapai pada 1 October 2011.
2. ↑  "Miuccia Prada". *Perniagaan Fesyen*. Dicapai pada 2015-12-14.
3. ↑  "Miuccia Prada Bianchi". *Bloomberg*. Dicapai pada 2015-12-14.
4. ↑  "Miuccia Prada". *Forbes*. Dicapai pada 2015-12-14.
5. ↑  "Prada Latar Belakang Perniagaan" (PDF). *Kehidupan Bandar*. 2015-02-27. Dicapai pada 2015-12-14.
6. ↑  "Prada Epicenters". *OMA*. Dicapai pada 2015-12-14.
7. ↑  "Schiapparelli dan Prada: Perbualan Mustahil". *Met Museum*. Dicapai pada 2015-12-14.
8. ↑
9. ↑  "Anugerah Fesyen CFDA". *CFDA*. Dicapai pada 2015-12-14.
10. ↑  "Pemenang lalu FNAA Past Winners, 1986-2014". *Berita Kasut*. Dicapai pada 2015-12-14.
11. ↑  Deeks, Sara (2010-05-17). "Prada Laureate". *Vogue UK*. Dicapai pada 2015-12-14.
12. ↑  "Curators International". *Independent Curators International*. Dicapai pada 2015-12-14.
13. ↑  Steigrad, Alexandra (5 November 2015). "WSJ Honors Innovators, Angelina Jolie Pitt, Miuccia Prada". *WWD*. Dicapai pada 2015-12-14.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Miuccia Prada*** |

* www.prada.com
* Women in Fashion biography Diarkibkan 2011-02-04 di Wayback Machine from *Time magazine*
* Miuccia Bianchi Prada
* Miuccia Prada biography
* Kumpulan Prada
* Fondazione Prada

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Itali
* Amerika Syarikat
* Republik Czech
* Belanda
* Poland

 |
| Galeri seni dan muzium | 
* Victoria

 |
| Institut penyelidikan seni | 
* Artis RKD (Belanda)
* Nama Artis (Getty)

 |
| Lain-lain | 
* Aplikasi Berfaset Terminologi Subjek

 |